ตลาดหุ้นเอเชียลดลงเช้านี้ ขณะจับตา “ทรัมป์” แถลงต่อคองเกรส
ตลาดหุ้นเอเชียลดลงเช้านี้ ขณะจับตา "ทรัมป์" แถลงต่อคองเกรส
27 ก.พ. 2560

ผู้สื่อข่าวรายงานว่า ตลาดหุ้นเอเชียปรับตัวลดลงในเช้าวันนี้ ขณะที่นักลงทุนระมัดระวังการซื้อขายก่อนที่นายโดนัลด์ ทรัมป์ ประธานาธิบดีสหรัฐ จะกล่าวสุนทรพจน์ต่อสภาคองเกรสในวันอังคารที่ 28 ก.พ. โดยคาดว่าเขาจะเปิดเผยรายละเอียดเกี่ยวกับมาตรการปรับลดอัตราภาษีเงินได้บุคคลธรรมดาและภาษีเงินได้นิติบุคคล
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 19,130.51 จุด ลดลง 153.03 จุด, ดัชนี SSE Composite ตลาดหุ้นจีนเปิดวันนี้ที่ 3,249.19 จุด ลดลง 4.24 จุด, ดัชนี HSI ตลาดหุ้นฮ่องกงเปิดวันนี้ที่ 23,941.81 จุด ลดลง 23.89 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,095.47 จุด เพิ่มขึ้น 1.35 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,101.18 จุด ลดลง 15.85 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,697.90 จุด ลดลง 0.45 จุด, ดัชนี PSE Composite ตลาดหุ้นฟิลิปปินส์เปิดวันนี้ที่ 7,266.78 จุด เพิ่มขึ้น 7.79 จุด, ดัชนี Jakarta Composite ตลาดหุ้นอินโดนีเซียเปิดวันนี้ที่ 5,387.82 จุด เพิ่มขึ้น 1.91 จุด ส่วนตลาดหุ้นไต้หวันปิดทำการวันนี้ เนื่องในวันรำลึกสันติภาพ